《读番禺张南山大令听松庐诗钞服其五言律之妙因题一首以仿佛其诗境云》
清代·彭蕴章

仙山鹤一声，子晋下吹笙。碧月破天出，白云随地生。

鸿毛轻太华，杯勺吸沧瀛。采药人间侣，金丹鍊不成。

作者简介：（1792—1862）江苏长洲人，字咏莪，一字琮达。由举人入资为内阁中书，充军机章京。道光十五年成进士，授工部主事，留值军机处。咸丰元年，命在军机大臣上行走。六年，拜文渊阁大学士。十年太平军攻占苏常，两江总督何桂清被逮治，蕴章以屡言桂清可恃，亦罢职。次年，复任兵部尚书、左都御史。卒谥文敬。有诗名。有《松风阁集》。